

|  |
| --- |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT  **JEDINSTVENI UPRAVNI ODJEL** |
| KLASA: 211-01/17-03/17 |
| URBROJ: 2142-02-03/4-17-1 |
| Punat, 4. rujna 2017. godine |

Na temelju članka 10b. Odluke o rezerviranim parkirališnim mjestima (KLASA: 080-02/15-01/01; URBROJ: 2142-02-02/1-15-24 od 16. lipnja 2015. godine i izmjene KLASA: 080-02/15-01/01; URBROJ: 2142-02-02/1-15-26 od 29. lipnja 2015. godine i izmjene KLASA: 080-02/15-01/01; URBROJ: 2142-02-02/1-15-28 od 13. srpnja 2015. godine i izmjene KLASA: 080-02/16-01/01; URBROJ: 2142-02-02/1-16-36 od 7. srpnja 2016. godine i izmjene KLASA: 080-02/17-01/01; URBROJ: 2142-02-02/1-17-26 od 29. lipnja 2017. godine i izmjene KLASA: 080-02/17-01/01; URBROJ: 2142-02-02/1-17-30 od 30. kolovoza 2017. godine) pročelnica Jedinstvenog upravnog odjela Općine Punat, raspisuje

**JAVNI POZIV**

**za dodjelu rezerviranih parkirališnih mjesta**

**parkiralište broj 7 „uz zgradu Narodnog doma u ulici I.G. Kovačića“**

**I.**

Pravo prijave na Javni poziv za dodjelu rezerviranog parkirališnog mjesta imaju vlasnici objekta - fizičke i pravne s prebivalištem u okrugu od 100 m od rezerviranog parkirališnog mjesta, a bez parkirališnog mjesta u okućnici.

**II.**

Godišnja naknada iznosi 700,00 kn/rezervirano parkirališno mjesto za fizičke osobe i 1.200,00 kn/rezervirano parkirališno mjesto za pravne osobe.

Povjerenstvo za dodjelu rezerviranog parkirališnog mjesta (u daljnjem tekstu: Povjerenstvo) po provedenom postupku i nakon isteka roka za podnošenje prijava zapisnički utvrđuje podnositelje prijava koji ispunjavaju tražene uvjete.

Lista podnositelja prijava koji ispunjavaju tražene uvjete objavljuje se na oglasnoj ploči Općine Punat i na službenoj web stranici Općine Punat u roku od 5 dana od dana isteka roka za podnošenje prijava na Poziv.

Podnositelj prijave na Poziv ima pravo podnijeti pisani prigovor na objavljenu listu u roku od 8 dana, o kojem odlučuje općinski načelnik.

Odluka općinskog načelnika po prigovoru je konačna.

**III.**

Na temelju prijedloga Povjerenstva, a nakon proteka roka za podnošenje prigovora općinski načelnik donosi Odluku o dodjeli rezerviranog parkirališnog mjesta.

            Na temelju Odluke općinskog načelnika s podnositeljem prijave sklapa se ugovor o zakupu rezerviranog parkirališnog mjesta na vrijeme od jedne kalendarske godine.

**IV.**

Uz prijavu na Poziv koja sadržava osnovne podatke o podnositelju (ime, prezime, adresa, kontakt broj, OIB) **potrebno je priložiti sljedeću dokumentaciju:**

1. presliku osobne iskaznice;
2. uvjerenje o povijesti prebivališta;
3. zemljišnoknjižni izvadak za nekretninu za koju se traži parkirno mjesto;
4. potvrdu o utrošku električne energije i vode u posljednjih 6 mjeseci;
5. potvrdu o zasnovanom radnom odnosu, mirovini;
6. izjavu o izabranom liječniku primarne zdravstvene zaštite;
7. presliku prometne dozvole.

**V.**

Prijave na Poziv s traženom dokumentacijom navedenom u točki IV. ovog Javnog poziva dostavljaju seu zatvorenoj omotnici osobno ili preporučenom pošiljkom s naznakom:

„**Javni poziv za dodjelu rezerviranog parkirališnog mjesta – ne otvarati**“

na adresu:

**OPĆINA PUNAT**

**Novi put 2, 51521 Punat**

**Prijave se podnose najkasnije do 15. rujna 2017. godine do 15:00 sati bez obzira na način dostave.**

Nepotpune i nepravodobne prijave neće se razmatrati.

Pravo prednosti za dodjelu rezerviranog parkirališnog mjesta imaju osobe s:

1. dužim prebivalištem na području Općine Punat,
2. vlasnici objekta koji se nalazi bliže rezerviranog parkirališnog mjesta.

Moguće je ostvarite pravo na 1 (jedno) rezervirano parkirališno mjesto po objektu.

**PROČELNICA**

**Nataša Kleković, dipl.iur.**